ค่ะ พอดี ตกขาวเป็นก้อนสีขาวค่ะ ไม่มีกลิ่นเหม็น แฃะแสบช่องคลอดด้วยค่ะ แต่ยังไม่ได้ลองกินยา พอทราบใหมค่ะว่าเป็นอะไร และช่วยแนะนำยาหน่อยจ้า 😊
สวัสดีค่ะ ลักษณะของตกขาวที่เป็นก้อนสีขาวและมีเพียงแต่อาการแสบช่องคลอด อาจบอกไม่ได้ขัดเจนว่าเกิดจากอะไร เนื่องจากหากเกิดจากการการติดเชื้อราในช่องคลอดตกขาวมักมีลักษณะคล้ายแป้งเปียกหรือนมบูด และมักจะมีอาการคันมากร่วมด้วยหากเป็นการติดเชื้อแบคทีเรียในช่องคลอด ตกขาวจะมีกลิ่นเหม็นรุนแรงเหมือนคาวปลา มักไม่ค่อยมีอาการคัน แต่อาจรู้สึกแสบและระคายเคืองช่องคลอดได้หากเป็นการติดเชื้อปรสิต ตกขาวมีกลิ่นเหม็นคาวมาก มักมีสีเขียว หรือมีฟองปน และมีอาการแสบหรือคันในช่องคลอดมากหากเป็นการติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บและคันในช่องคลอด รวมทั้งเจ็บขณะปัสสาวะและขณะมีเพศสัมพันธ์ดังนั้นแนะนำให้สังเกตอาการไปก่อน หากยังคงมีตกขาวปริมาณมาก ยังคงแสบช่องคลอดมาก หรือมีอาการอื่นๆ ควรไปพบแพทย์เพื่อตรวจหาสาเหตุและรักษาตามสาเหตุค่ะในเบื้องต้นให้พยายามหลีกเลี่ยงสิ่งที่อาจทำให้เกิดการแพ้และระคายเคือง เพราะอาจเป็นสาเหตุหนึ่งที่ทำให้แสบช่องคลอดได้ รวมถึงพยายามอย่าให้บริเวณอวัยวะเพศภายนอกเปียกชื้น หลีกเลี่ยงการใส่กางเกงที่รัดแน่นเกินไป เป็นต้น